《见怀》
明代·王子充

芙蓉峰下是乡邦，未许归帆溯浙江。
天下文章宁有几，斗南人物恐无双。
心期久与三乘契，笔力真能九鼎扛。
投老著书浑不倦，颇闻中夜坐灯窗。

作者简介：（1322—1373）元明间浙江义乌人，字子充。幼敏慧，及长，师柳贯、黄𧪽，遂以文章名世。元末观时政衰敝，隐居青岩山中，朱元璋召授江南儒学提举、南康府同知。洪武初，与修《元史》，与宋濂同为总裁，书成，擢翰林待制。五年，赍诏往云南，谕梁王亟宜奉版图归职方，遇害。有《大事记续编》、《重修革象新书》、《王忠文公集》。